Aarhuus Stifts-Tidende, 1837-03-21
Nyheder fra Udlandet. Pariserne troe nu at vide Aarsagen til den kgl. Families bekymringsfulde Udseende ved den store Diner forleden Dag. Politiet skal have gjort nye Opdagelser, og det saa Haarene, som det hedder, maa reise sig paa Hovedet derved. Der skal være opdaget et nyt Attentat, som skal være endnu langt værre end den bekjendte jesuitiske Krudtsammensværgelse i London. Men den Mand, som har tilbudt sig, at ville aabenbare det forbryderske Foretagende, har betinget sig en Belønning af 1 Million Franes, som foreløbigt skal deponeres hos et vist Bankørhuus i Haag. Ogsaa havde Politiet i Paris faaet Efterretning om, at der var afreist to Personer fra Nantes til Paris for at myrde Kongen. Endnu havde man ikke opdaget noget Spor af dem. Fra Metz skrives, at Gjæstgiveren i den gyldne Løve, Hr. Baligand, er bleven arresteret, og under Eskorte bragt til Paris. Politiopsynet er for Tiden saa strængt i Paris, at selv Slotsbetjentene blive undersøgte hvergang de gaae ud og ind Nogle af dem ere endog blevne arresterede, og Andre, som man troer ikke at kunne stole paa, ere afskedigede. Der skal være gruelige Planer iværk hedder det i en Privatberetning: som man maa gyse ved at tænke paa. Derfor er det heller ikke at undres over, at Kongen, som hidtil har været meget modig, med Hensyn til sin Person, nu begynder at blive frygtsom. Hver Dag meddele dHr. Pasquier og Decates ham nye forfærdelige Opdagelser om det Meunierske Complot, der skal være saa udbredt, at det overgaaer al Forestilling." – J Brüssel vilde man vide, at det er en gammel Marschandiser (Trødler, som den franske Regjering har at takke for den nye Helvedmaskines Opdagelse, og som skal være bleven sikkret en meget betydelig Pengesum, men for at undgaae de Sammensvornes Hævn har i største Jil begivet sig til Holland. Man kan ikke forestille sig den Bevægelse Gemytterne i Paris ere blevne satte i formedelst den vundne Seier over Regjeringspartiet, ved at dettes sidste Lovforslag blev forkastet. Men der var ogsaa opbudt alt Mueligt for at tilintetgjøre Ministrenes Planer, og dog var det kun med en Overvægt af 2 Stemmer at Seiren blev vundet, nemlig 211 mod 209. En afde Deputerede, der i flere Dage havde lagt meget syg af la Grippe, lod sig, indsvøbt i uldne Tæpper og Kapper, bære lige af Sengen til Forsamlingssalen, hvor han, idet han steeg op af Trappen til Tribunen, for at lægge sin sorte Kugle i Urnen, nær var falden i Afmagt. Foruden ham havde ogsaa flere andre, skjøndt mindre syge Deputerede indfundet sig. Flere af dem, blandt hvilke Thiers og Sauget, rakte Hænderne i Veiret for at vise deres sorte Kugler. Da Præsidenten sagde: "forkastet!" udbrød der et mageløst Spektakel. "Leve Chartet!" "Leve Friheden" løde det fra venstre Side. "Leve Kongen!" fra Centrummet. Bort med Ministrene!" fra Galleriet. Man svingede med Hattene, trykte hinanden i Hænderne og gav hverandre Broderkysset. Larmen var saa stor, at, som "Journal des Debats" yttrer, Glæden næsten antog Skikkelse af en Opstand. Ministrene tilte bestyrtsede bort. (Paa Børsen i London paastod man, at det franske Ministeriums Nederlag og formeentlige Afgang lader befrygte en Fare for den europæiske Fred.)